คําสั่งกรมบังคับคดี

ที่ 456/2555

เรื่อง การประเมินราคาทรัพย์เพื่อกําหนดราคาเริ่มต้นและราคาสมควรขายในการขายทอดตลาด 

ในเขตจังหวัดปทุมธานี จังหวัดนครปฐม จังหวัดนนทบุรีและจังหวัดสมุทรปราการ

-------------------------------

          ด้วยกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2554 แก้ไขเพิ่มเติมโดย กฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด (ฉบับที่ 2) พ.ศ. 2555 ข้อ 6 (3) (4) (5) วรรคสอง ได้กําหนดให้มีราคาประเมินของเจ้าพนักงานบังคับคดี ราคาที่กําหนดโดยคณะกรรมการ กําหนดราคาทรัพย์และราคาประเมินของสํานักงานวางทรัพย์กลาง ระบุไว้ในประกาศขายทอดตลาด และ ประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขายในการขายทอดตลาด ลงวันที่ 11 มิถุนายน 2555 เรื่อง หลักเกณฑ์ในการกําหนดราคาเริ่มต้นและราคาที่สมควรขายในการ ขายทอดตลาด กําหนดให้เจ้าพนักงานบังคับคดีพิจารณาจาก ราคาประเมินของคณะกรรมการกําหนดราคาทรัพย์ ราคาประเมินของสํานักงานวางทรัพย์กลางและราคาประเมินของเจ้าพนักงานบังคับคดี เป็นราคาเริ่มต้นในการ ขายทอดตลาด

          เพื่อให้การประเมินราคาทรัพย์ในการกําหนดราคาเริ่มต้นและราคาสมควรขายในการขาย ทอดตลาดในเขตจังหวัดปทุมธานี จังหวัดนครปฐม จังหวัดนนทบุรีและจังหวัดสมุทรปราการ เป็นไปด้วยความ เรียบร้อย รวดเร็ว และมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และระเบียบกระทรวงยุติธรรมว่าด้วยการประเมินราคาทรัพย์ สํานักงานวางทรัพย์กลาง สํานักงานบังคับคดีและวางทรัพย์ภูมิภาค และสํานักงานบังคับคดีจังหวัด พ.ศ. 2540 ข้อ 4 วรรคสอง จึงมี คําสั่งดังนี้


ข้อ ๑ เมื่อเจ้าพนักงานบังคับคดีในเขตจังหวัดปทุมธานี จังหวัดนครปฐม จังหวัดนนทบุรีและ จังหวัดสมุทรปราการ ยึดอสังหาริมทรัพย์ ซึ่งมีราคาประเมินตั้งแต่ 5,000,000 บาท ขึ้นไปหรือมีราคาต่ํากว่า 5,000,000 บาท แต่เจ้าพนักงานบังคับคดีเห็นสมควร ก่อนนําทรัพย์นั้นออกขายทอดตลาดให้เจ้าพนักงาน บังคับคดีขอให้เจ้าพนักงานประเมินราคาทรัพย์ สํานักงานวางทรัพย์กลางประเมินราคาทรัพย์ดังกล่าวและให้ใช้ เป็นราคาประกอบดุลพินิจในการขายด้วยทุกกรณี


ข้อ ๒ ในการขายทอดตลาดห้องชุดซึ่งมีราคาประเมินต่ํากว่า 5,000,000 บาท ให้ใช้ราคาประเมิน ของหน่วยงานของรัฐที่มีหน้าที่ในการประเมินราคาที่ดินประกอบดุลพินิจในการขายทอดตลาดด้วย


ข้อ ๓ ให้เจ้าพนักงานประเมินราคาทรัพย์ สํานักงานวางทรัพย์กลาง ออกไปทําการประเมินราคา ทรัพย์และแจ้งผลการประเมินให้เจ้าพนักงานบังคับคดีทราบภายใน 15 วันนับแต่ได้รับเรื่องไว้ ให้ผู้อํานวยการ สํานักงานวางทรัพย์กลาง กวดขันดูแลให้ดําเนินการให้แล้วเสร็จภายในระยะเวลาดังกล่าว 

          กรณีมีเหตุจําเป็นไม่สามารถดําเนินการตามระยะเวลาดังกล่าวได้ให้ผู้อํานวยการสํานักงานวางทรัพย์กลาง รายงานเพื่อขออนุญาตขยายระยะเวลาต่ออธิบดีกรมบังคับคดีหรือผู้ได้รับมอบหมาย


ข้อ ๔ คําสั่งนี้ให้ใช้กับการยึดทรัพย์หลังจากวันที่คําสั่งนี้ใช้บังคับเป็นต้นไป และให้ใช้สําหรับกรณี ทรัพย์ที่ยึดและประเมินราคาไว้ก่อนคําสั่งนี้ แต่เจ้าพนักงานบังคับคดียังไม่ได้ทําการขายทอดตลาดและพบว่าหาก การประเมินราคาทรัพย์เพื่อประกอบการขายทอดตลาด จะสามารถขายได้ในราคาสูงกว่า 5,000,000.-บาท


ข้อ ๕ ให้เจ้าพนักงานพิทักษ์ทรัพย์ถือปฏิบัติโดยอนุโลม 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 19 เดือน กรกฎาคม พ.ศ. 2555

 

                                                                                                (ลงชื่อ) วิศิษฏ์ วิศิษฏ์สรอรรถ

                                                                                        (ศาสตราจารย์พิเศษวิศิษฏ์ วิศิษฏ์สรอรรถ)

                                                                                                       อธิบดีกรมบังคับคดี